EkBass/fiwiki-20250220-pages-articles huggingface dataset:
Disyandiamidi

Disyandiamidi eli syanoguanidiini (C2H4N4) on nitriileihin kuuluva orgaaninen yhdiste. Yhdistettä käytetään kemianteollisuudessa muun muassa melamiinin ja hartsien valmistukseen, guanidiinijohdannaisten valmistamiseen ja lannoitteena. ==Ominaisuudet== Huoneenlämpötilassa disyandiamidi on valkoista kiteistä ainetta. Yhdisteellä on kaksi tautomerista muotoa. Disyandiamidi liukenee hyvin veteen, etanoliin, asetoniin ja dimetyyliformamidiin. Poolittomiin orgaanisiin yhdisteisiin se on liukenematonta. Disyandiamidi on melko reaktiivinen molekyyli ja muodostaa eirtyisesti emäksisissä olosuhteissa melamiinia. Happo-emäsluonteeltaan se on amfolyyttinen ja muodostaa vedettömissä olosuhteissa suoloja sekä happojen että emästen kanssa. Amiinien kanssa muodostuu biguanidisuoloja ja urean kanssa muodostuu ammeliinia. Disyandiamidi hydrolysoituu kuumennettaessa happamissa olosuhteissa guanyyliureasuoloiksi.William Cameron: Cyanamides, Kirk-Othmer Encyclopedia of Chemical Technology, John Wiley & Sons, New York, 2010. Viitattu 1.3.2015Thomas Güthner & Bernd Mertschenk: Cyanamides, Ullmann's Encyclopedia of Industrial Chemistry, John Wiley & Sons, New York, 2006. Viitattu 1.3.2015 ==Valmistus ja käyttö== Disyanamidia valmistetaan teollisesti kaksivaiheisella prosessilla. Ensimmäisessä vaiheessa kalsiumsyanamidi hydrolysoidaan syanamidiksi ja syanamidi dimeroidaan disyandiamidiksi hieman emäksisissä olosuhteissa (pH 8-10) 80 °C. Muodostuva liuos jäähdytetään, jolloin tuote kiteytyy ja voidaan erottaa setnrifugoimalla. Disyandiamidilla on useita käyttökohteita. Siitä valmistetaan muita kemiakaaleja, kuten melamiinia, guanidiinijohdannaisia, kuten guanidiinifosfaattia, lääkkeita, kuten metformiinia, fenformiinia, proguaniilia ja moroksidiiniä. Formaldehydin kanssa disyandiamidi reagoi muodostaen hartseja ja yhdistettä käytetään myös epoksihartsien kovettajana. Ainetta voidaan käyttää myös stabiloimaan polymeerejä, kuten PVC:tä, selluloosaa ja nitroselluloosaa. Lannoitteisiin disyanamidia lisätään, koska se hidastaa lannoitteiden typen vapautumista lannoitteista. ==Lähteet== Luokka:Nitriilit
Glenn Foster

Glenn Foster (s. 1963) on yhdysvaltalainen näyttelijä, joka tunnetaan parhaiten James Bond -elokuvasta Quantum of Solace, jossa hän esittää hahmoa Craig Mitchell. Foster on toiminut myös Robert Downey Jr.:n sijaisnäyttelijänä monissa Marvel-sarjan elokuvissa. == Lähteet == ==Aiheesta muualla== * Luokka:Yhdysvaltalaiset näyttelijät Luokka:Vuonna 1963 syntyneet Luokka:Elävät henkilöt
Sulo Heiniö

Sulo Aukusti Heiniö (vuoteen 1905 Helldán; 7. tammikuuta 1888 Tampere – 10. helmikuuta 1956 Tampere) oli suomalainen diplomi-insinööri, yli-insinööri ja kansallisen edistyspuolueen kansanedustaja. == Elämä == Heiniön vanhemmat olivat seppä Matti Heldan ja Ida Charlotta Hägg. Hän pääsi ylioppilaaksi 1909, valmistui diplomi-insinööriksi 1913 ja suoritti 1927 insinööriupseeritutkinnon Kadettikoulussa. Heiniö oli aluksi rautateiden palveluksessa valtionrautateiden päähallinnon koneinsinöörinä 1914–1916, koneinsinöörinä Suomen asemalla Pietarissa 1916–1917 ja valtionrautateiden Pasilan konepajan insinöörinä 1917. Tämän jälkeen hän oli Tampereen pellava- ja rautateollisuus Oy:n insinöörinä ja yli-insinöörinä 1917–1952 ja hän toimi myös Tampereen teknillisen oppilaitoksen opettajana ja korkeakoulun assistenttina. Heiniö oli kansallisen edistyspuolueen kansanedustajana 1933–1936 ja 1939–1948 Hämeen läänin pohjoisesta vaalipiiristä. Hän oli eduskunnan puolustusasiainvaliokunnan puheenjohtajana 1940–1944. Heiniö toimi presidentin valitsijamiehenä vuoden 1931 presidentinvaaleissa, ja hän oli myös Tampereen kaupunginvaltuuston ja kaupunginhallituksen jäsenenä. Heiniö oli myös Suojeluskuntain ase- ja konepaja oy:n johtokunnan puheenjohtajana ja hallintoneuvoston jäsenenä. == Perhe == Sulo Heiniö oli naimisissa vuodesta 1918 kirjailija Esti Estolan kanssa.Kuka kukin on 1954, s. 192. Projekt Runeberg. == Teoksia == * Nimikirja Suomen polyteknillisen opiston opettajista ja oppilaista 1898–1908 — Matrikel öfver Polytekniska institutets i Finland lärare och elever 1898–1908. Julkaissut Teknillisen korkeakoulun ylioppilasyhdistys. Karisto 1918 * Suojeluskuntalaisen taskukirja. Karisto 1919 * ”Tampereen teatteritalo 25-vuotias: Vähän historiikkia”, Tampereen teatteritalon 25-vuotisjuhlat 12.–13.2.1938. Tampere 1938 == Toimitustöitä == * Teknillinen käsikirja. Toimittanut Sulo Heiniö ym. 2. muutettu ja laajennettu painos Gummerus 1920, 3. muut. ja laaj. painos 1929 * Tekniikan voittokulku 1-2. Max Geitel’in toimittaman saksalaisen alkuteoksen Der Siegeslauf der Technik mukaan suomeksi toimittaneet Sulo A. Heiniö ja Arvo I. Valli useiden asiantuntijain avustuksella. WSOY 1923–1925. * Tekniikan ihmeet vauhdin vuosisadalla 1–3. Edgar B. Schieldrop’in norjalaisen alkuteoksen mukaan toimittanut Sulo Heiniö. Gummerus 1933–1935 * Tekniikan käsikirja. Päätoimittaja Sulo Heiniö. 4. muutettu ja laajennettu painos Gummerus 1937. (7., perusteellisesti uudistettu ja lisätty painos ilmestyi 3-osaisena 1951–1954.) == Lähteet == == Aiheesta muualla == * Sulo Heiniö : Suomen Punakaarti. Entisen kansanedustajan ja piirisihteerin kuvaamana, Helsingin Sanomat, 08.12.1938, nro 331, s. 4, Kansalliskirjaston digitaaliset aineistot Luokka:Kansanedustajat Luokka:Kansallisen Edistyspuolueen poliitikot‎ Luokka:Tampereen kaupunginvaltuutetut Luokka:Pirkanmaan vaalipiiri Luokka:Suomalaiset insinöörit‎ Luokka:Vuonna 1888 syntyneet Luokka:Vuonna 1956 kuolleet
Pharaoh Overlord 4

__NOTOC__ #4 on vuonna 2006 ilmestynyt Pharaoh Overlordin neljäs studioalbumi. Levyn vinyyliversion julkaisi belgialainen Conspiracy Records. == Kappaleet == # # # # # # == Muusikot == ;Pharaoh Overlord * Janne Westerlund – kitara * Jussi Lehtisalo – basso, kitara, laulu * Tomi Leppänen – rummut ;Vierailijat * Jussi Kangas – kitara, laulu * Ville Leinonen * Aki Peltonen * Mika Rättö * Janne Tuomi == Arvostelut == * Soundi: == Lähteet == *PHARAOH OVERLORD #4 Finnmusic. ===Viitteet=== Luokka:Pharaoh Overlordin albumit Luokka:Vuoden 2006 albumit
Circaeasteraceae

Circaeasteraceae on pieni aasialainen kasviheimo koppisiemenisten Ranunculales-lahkossa, johon muun muassa leinikkikasvit (Ranunculaceae) kuuluvat. == Tuntomerkit == Heimon kasvit ovat pieniä ruohoja, joilla on hammaslaitaiset lehdet ja enimmäkseen halkihaarainen eli dikotominen suonitus. Kukinto on varsipäätteinen, viuhkomainen tai haarainen ja pikkuviuhkoista koostuva tai kukat ovat yksittäin terminaalisesti. Ne ovat kaksi- tai yksineuvoisia, ja kukan osat sijaitsevat kierteisesti. Heteitä on 1–8. Erillisiä emejä on 1–9, ja niissä on kärki-istukat. Kustakin emistä kehittyy pähkylähedelmä. Ohutkuorisissa siemenissä on suhteellisen kookas alkio.Stevens 2001–, Viitattu 1.3.2015 == Levinneisyys == Heimon lajit kasvavat Pohjois- Intiasta Lounais- ja Länsi-Kiinaan ulottuvalla alueella. == Luokittelu == Heimossa on vain kaksi lajia. Circaeaster agrestis kasvaa Intian puoleisella osalla Himalajaa ja Länsi-Kiinassa. Sen lehdet ovat yksinkertaiset, kukassa on yksikiehkurainen, pieni, vihertävä ja verhiömäinen, kaksi- tai kolmilehtinen kehä. Kingdonia uniflora kasvaa Länsi- ja Lounais-Kiinassa ja on yksivuotinen ruoho, jonka lehdet sijaitsevat kahdessa rivissä. Sen kukassa on 5–7 verholehteä, 8–13 nuijamaista rauhasta ja 3–9 erillistä emiä. Circaeasteraceae-kasvien lähin sukulaisheimo on akebiakasvit (Lardizabalaceae), jonka kanssa ne muodostavat kladin, jota luonnehtivat muun muassa sormiliuskaiset lehdet ja siemenen ravintovaraston eli endospermin muodostumistapa: jokaista solujakoa seuraa soluseinien muodostuminen. Viimeaikainen ikäarvio kladille on noin 86,3 miljoonaa vuotta. == Lähteet == * Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta: http://www.mobot.org/mobot/research/apweb/maps/circaeasteraceae.gif * Kuvia: Circaeaster: http://www.efloras.org/object_page.aspx?object_id=88723&flora;_id=800 * Kuvia: Kingdonia: http://www.gaolongxiao.com/chinese/product/product_view.asp?productid=1579 Luokka:Ranunculales Luokka:Kasviheimot
Väinö Tattari

Väinö Tattari (23. tammikuuta 1902 Hiitola – 25. lokakuuta 1981 Helsinki) oli suomalainen kommunistipoliitikko ja ammattiyhdistysjohtaja, joka toimi vuosina 1946–1949 Suomen Ammattiyhdistysten Keskusliiton (SAK) varapuheenjohtajana. Tattarin isä oli kirvesmies ja hän itse oli ammatiltaan muurari. Hänen poliittinen toimintansa käynnistyi hänen kotikylänsä Hännilän työväenyhdistyksestä, jonka puheenjohtajaksi hänet valittiin 1923, hieman ennen kuin koko yhdistys lakkautettiin Suomen Sosialistisen Työväenpuolueen mukana. Tattari työskenteli muurarina eri paikkakunnilla, vuodesta 1928 Helsingissä, jossa hän oli aktiivinen nuorten työläisten opintoyhdistyksessä ja muurarien ammattiosastossa. Vuosina 1935–1939 hän asui Neuvostoliitossa ja opiskeli Moskovan Lenin-koulussa salanimellä Karl Sarlin. Hän onnistui myöhemmin salaamaan tämän Etsivän keskuspoliisin kuulustelijoilta ja väitti kierrelleensä neljä vuotta Suomen maaseudulla. Suomen palattuaan Tattarista tuli yksi Suomen Kommunistisen Puolueen (SKP) työkomitean ammatillisen jaoston johtajista. Kommunistit ryhtyivät noina vuosina toimimaan melko näkyvästi sosiaalidemokraattien johtamassa ammattiyhdistysliikkeessä. SAK:n lokakuun 1940 edustajakokouksessa Tattari oli ehdolla järjestön puheenjohtajaksi, mutta hävisi istuvalle puheenjohtajalle Eero A. Wuorelle äänin 25–66. Tattari pidätettiin jatkosodan alkaessa kesäkuussa 1941 ja hän oli sodan loppuun saakka turvasäilövankeudessa. SKP:n uudessa perustavassa kokouksessa lokakuussa 1944 Tattari valittiin puoluetoimikuntaan.Rentola, Kimmo: Kenen joukoissa seisot: Suomalainen kommunismi ja sota 1937–1945, s. 489. WSOY 1994. Hänestä tuli pian yksi näkyvimpiä ay-kommunisteja ja huhtikuussa 1945 hänet palkattiin SAK:n kolmanneksi sihteeriksi, kun järjestön sosiaalidemokraattinen johto aloitti johtotasolla yhteistyön kommunistien kanssa. Kun SAK:n johdossa kiisteltiin kesän 1946 ylimääräisen edustajakokouksen vaalien kyseenalaisista tuloksista, järjestölle perustettiin sovinnon eleenä kaksi uutta varapuheenjohtajan tehtävää ja Tattari valittiin ensimmäiseksi varapuheenjohtajaksi. Sotien jälkeisinä vuosina kommunistien työmarkkinalinja oli aluksi hyvin maltillinen, mutta vuoden 1948 vaalitappion jälkeen he alkoivat tukea voimakkaasti erilaisia lakkoliikkeittä. Syksyllä 1949 SAK:n sosiaalidemokraattinen johto julisti kommunistien tukeman korpilakkoliikkeen laittomaksi, jolloin sitä tukenut Tattari erotettiin tehtävistään. Tattari oli 1952–1965 Suomen Muurarien Liiton toimitsijana, mistä tehtävästä jäi eläkkeelle. Myöhemmin hän toimi vielä aktiivisesti kansandemokraattista liikettä lähellä olleessa Eläkeläiset ry:ssä. ==Lähteet== Luokka:SKP:ssä (1918–1990) vaikuttaneet henkilöt Luokka:Suomalaiset ammattiyhdistysjohtajat Luokka:Vuonna 1902 syntyneet Luokka:Vuonna 1981 kuolleet
Böhme

Böhme on seuraavien henkilöiden sukunimi: * Franz Böhme (1885–1947), itävaltalainen, myös Saksan armeijasa toiminut kenraali * Jakob Böhme (1575 – 1624), saksalainen mystikko ja luonnontieteilijä * Jörg Böhme (s. 1974), saksalainen jalkapalloilija * Kurt Böhme (1908–1989), saksalainen bassolaulaja ==Katso myös== * Böhm * Boehm * von Boehm * Bøhm
Sulo Teittinen

Sulo Johannes (Sulo J.) Teittinen (3. heinäkuuta 1882 Juva – 11. elokuuta 1964 Mikkeli) oli suomalainen maanmittausinsinööri, yli-insinööri ja kansallisen edistyspuolueen kansanedustaja. Teittisen vanhemmat olivat maanviljelijä Karl Johan Teittinen ja Maria Serafia Ilvonen. Hän pääsi ylioppilaaksi 1903 ja valmistui maanmittausinsinööriksi 1906. Teittinen oli varamaanmittarina Lahden piirissä 1911–1919, nuorempana maanmittausinsinöörinä 1919–1927 ja vakinaisena maanmittausinsinöörinä 1927–1949. Hän oli Lahden kaupungin vakaajana 1914–1950 ja toimi maatalousministeriön siirtoväen asutustoiminnan johtajana ja pika- asutusneuvottelukunnan puheenjohtajana 1940–1943 sekä maatalousministeriön asutusasiainosaston vt. ylijohtajana 1943. Teittinen omisti maatilan Padasjoella 1923–1936 ja Juvalla vuoteen 1964 saakka. Teittinen sai ylipormestarin arvon 1946. Teittinen oli kansallisen edistyspuolueen kansanedustajana 1939–1948 edustaen Hämeen läänin eteläistä vaalipiiriä. Hän oli presidentin valitsijamiehenä vuosien 1925 ja 1931 presidentinvaaleissa ja hän oli Lahden kaupunginvaltuuston puheenjohtajana sekä Lahden rahatoimikamarin ja kaupunginhallituksen jäsenenä. Teittinen oli muun muassa edistyspuolueen Lahden piirijärjestön ja Keskusmetsäseura Tapion hallintoneuvoston puheenjohtajana. Sulo Teittinen oli naimisissa vuodesta 1905 Hilja Amanda Schadewitzin kanssa. == Lähteet == Luokka:Kansanedustajat Luokka:Kansallisen Edistyspuolueen poliitikot‎ Luokka:Lahden kaupunginvaltuutetut Luokka:Hämeen vaalipiiri Luokka:Suomalaiset insinöörit‎ Luokka:Vuonna 1882 syntyneet Luokka:Vuonna 1964 kuolleet
Jordan Williams

Michael Jordan Williams (s. 6. marraskuuta 1995 Bangor) on walesilainen jalkapalloilija. Hän edustaa Englannin ykkösliigassa pelaavaa Notts Countya, jossa hän on lainassa Englannin Valioliigassa pelaavasta Liverpoolista. Oikeajalkainen Williams on pelipaikaltaan puolustava keskikenttäpelaaja. Hän kykenee pelaamaan myös puolustuksessa keskellä tai oikealla laidalla.Jordan Williams Transfermarkt-sivustolla == Seurajoukkueura == Williams on edustanut Liverpoolia vuodesta 2009 asti. Hän teki ensiesiintymisensä seuran edustusjoukkueessa Englannin liigacupin ottelussa Middlesbrough FC:tä vastaan 23. syyskuuta 2014 tullen vaihdosta kentälle. Liverpool lainasi 23. maaliskuuta 2015 Williamsin loppukaudeksi Englannin ykkösliigan Notts Countyyn. Siellä hän pelasi ensimmäisten aikuisten sarjaottelunsa 28. maaliskuuta, kun joukkue pelasi 2–2-kotitasapelin Scunthorpe Unitedia vastaan.Jordan Williams Soccerway-sivustolla == Maajoukkueura == Williams teki ensiesiintymisensä Walesin alle 21-vuotiaiden jalkapallomaajoukkueessa 9. syyskuuta 2014 EM-karsintaottelussa Liettuaa vastaan. == Lähteet == Luokka:Walesilaiset jalkapalloilijat Luokka:Vuonna 1995 syntyneet Luokka:Elävät henkilöt
Timon Wellenreuther

Timon Wellenreuther (s. 3. joulukuuta 1995 Karlsruhe) on saksalainen jalkapallomaalivahti, joka edustaa kaudella 2022–2023 Alankomaiden Eredivisiessä pelaavaa Feyenoordia lainalla belgialaisseura Anderlechtista. Wellenreuther on molempijalkainenhttp://www.transfermarkt.co.uk/timon- wellenreuther/profil/spieler/196829#subnavi. == Seurajoukkueura == Wellenreuther pelasi Schalke 04:ssä vuodesta 2013 vuoteen 2017 asti. Hän on pelannut enemmän seuran kakkosjoukkueessa. Seuran ykkösjoukkueen paidassa Bundesliigassa Wellenreuther debytoi helmikuussa 2015 tullen puoliajalla vaihdosta kentälle Fabian Gieferin tilalle Bayern Müncheniä vastaanhttp://www.transfermarkt.co.uk/timon- wellenreuther/leistungsdatenverein/spieler/196829. Helmikuussa 2015 Wellenreuther debytoi myös Mestareiden liigassa Real Madridia vastaan. == Muuta == Wellenreutherin isä Ingo Wellenreuther on poliitikko ja Timonin vanhan seuran Karlsruher SC:n presidentti. == Lähteet == == Aiheesta muualla == * * Timon Wellenreuther Soccerway-sivustolla Luokka:Saksalaiset jalkapallomaalivahdit Luokka:Vuonna 1995 syntyneet Luokka:Elävät henkilöt
Heart of Courage

Heart of Courage on tuotantomusiikkiyhtye Two Steps from Hellin kappale heidän seitsemänneltä näytealbumiltaan Legend. Kappaleen on tehnyt yhtyeen jäsen Thomas Bergersen. Kappale kestää yhden minuutin ja 57 sekuntia. Se kuulostaa pelkästään instrumentaaliselta, mutta sen taustalla on ikään kuin kuorolaulua. Heart of Couragea on käytetty monien elokuvien ja pelien trailereissa. Se oli muun muassa elokuvan Narnian tarinat: Kaspianin matka maailman ääriin trailerin musiikkina. Heart of Courage oli myös Suomen mäkihyppymaajoukkueen mainoksen taustamusiikkina vuonna 2013. == Lähteet == Luokka:Vuoden 2008 kappaleet
Margot Boer

Margot Boer (s. 7. elokuuta 1985 Woubrugge) on alankomaalainen pikaluistelija ja olympiamitalisti. Boer on 182 senttimetriä pitkä, painaa 72 kilogrammaa ja edustaa Control-seuraahttp://www.sports- reference.com/olympics/athletes/bo/margot-boer-1.html . Boer on kilpaillut pikaluistelun maailmancupissa kaudesta 2004-2005 astihttp://www.isu.org/en/speed-skating/statistics-and- biographies#PageID%3D103037&SportID;%3D103&Personid;%3D213839&TaalCode;%3D2&StyleID;%3D0&Cache;%3D2.html?845531. Hän on saavuttanut kaksi voittoa kaudella 2008-2009. Kakkossijoja Boer on saavuttanut 15 ja kolmossijoja 13 kappaletta. Boer on osallistunut kaksiin talviolympialaisiin, vuosina 2010 ja 2014. Vuoden 2014 kilpailuista Sotšista Boer saavutti kaksi pronssia, 500 ja 1 000 metriltä. Boer on osallistunut 16 kertaa MM-kilpailuihin, kymmenen kertaa matkakohtaisiin MM-kilpailuihin ja kuusi kertaa sprinttereiden MM-kilpailuihin. Matkakohtaisista MM-kilpailuista Boerilla on kaksi pronssia 1 000 metriltä vuosilta 2009 ja 2012 ja sprinttereiden MM-kilpailuista yksi pronssi vuodelta 2011. == Lähteet == Luokka:Alankomaalaiset pikaluistelijat Luokka:Alankomaalaiset olympiamitalistit Luokka:Vuonna 1985 syntyneet Luokka:Elävät henkilöt
Scania OmniLink

Scania OmniLink on ruotsalaisen Scanian valmistama kaupunkibussimalli. Malli esiteltiin vuonna 1998. Scania OmniCity ja OmniLine ovat OmniLinkin sisarmalleja. == Ensimmäinen sukupolvi (1998–2006) == thumb|240px|left|Vaasan Paikallisliikenteen Omnilink. Ensimmäisen sukupolven OmniLinkissä oli alustana Scanian CL94UA/UB. Ensimmäisen sukupolven busseja valmistettiin vuoteen 2006 asti. == Toinen sukupolvi (2006–2011) == Toisen sukupolven OmniLink esiteltiin vuonna 2006. Siinä käytettiin uutta CK-alustaa, jossa on ympäristöystävällisempi moottori. Uuteen OmniLinkiin tehtiin myös ns. ”facelift”. OmniLink korvattiin Citywidella. OmniLink
Espen Aarnes Hvammen

Espen Aarnes Hvammen (s. 13. marraskuuta 1988 Minnesund, Eidsvoll) on norjalainen pikaluistelija. Hvammen on 183 senttimetriä pitkä, painaa 82 kilogrammaa ja edustaa Eidsvold TF:äähttp://www.sports- reference.com/olympics/athletes/hv/espen-aarnes-hvammen-1.html . Hvammen on kilpaillut pikaluistelun maailmancupissa kaudesta 2009-2010 lähtien. Hänen paras sijoituksensa on toinen, jonka hän saavutti Berliinin 500 metriltä kaudella 2014-2015http://www.isu.org/en/speed-skating/statistics-and- biographies#PageID%3D103037&SportID;%3D103&Personid;%3D246044&TaalCode;%3D2&StyleID;%3D0&Cache;%3D2.html?56118 . Hvammen kilpaili vuoden 2014 talviolympialaisissa Sotšissa, jossa hän oli 500 metrillä 12:s ja 1 000 metrillä 31:s. Hän on osallistunut myös yhdeksiin MM-kilpailuihin, neljiin matkakohtaisiin MM-kilpailuihin ja viisiin sprinttereiden MM-kilpailuihin. Paras sijoitus on viides, jonka hän saavutti sprinttereiden MM-kilpailuista 2015. Matkakohtaisten MM-kilpailuiden 2 × 500 metrillä hän oli samana vuonna seitsemäs. == Lähteet == Luokka:Norjalaiset pikaluistelijat Luokka:Vuonna 1988 syntyneet Luokka:Elävät henkilöt
Mirjam Suvanto

Mirjam Suvanto (o.s. Tiilikainen; 15. heinäkuuta 1912 – 2. maaliskuuta 1997)Veli-Pekka Leppänen: Kivääri vai äänestyslippu? Suomen kommunistisen puolueen hajaannus 1964–1970, s. 41, 157, 392–393. Edita, Helsinki 1999.Arkistoyksikkö: 1772 Tiilikainen Mirjam Kansallisarkisto. Viitattu 16.2.2017.(kuva Suvannon hautakivestä) Billiongraves.com. Viitattu 14.6.2018. oli Suomen Kommunistisen Puolueen (SKP) toimitsija ja poliitikko. Suvanto oli punaisesta perheestä. Hän opiskeli 1930-luvulla useaan otteeseen Neuvostoliitossa: vuonna 1930 Kommunistisen nuorisointernationaalin pioneerikurssilla SKNL:n lähettämänä, vuonna 1931 Moskovan Lenin-koulun pioneeriohjaajakurssilla (nimellä Margit Linden), 1930-luvun puolivälissä Lännen vähemmistökansallisuuksien yliopistossa ja vuodesta 1936 Lenin-koulun suomalaisella sektorilla (nimellä Aira Oberg).Joni Krekola: Stalinismin lyhyt kurssi. Suomalaiset Moskovan Lenin-koulussa 1926–1938, s. 398, 429. SKS, Helsinki 2006. Hän oli Lenin-koulun aikanaan vuoden ajan naimisissa Veikko Sippolan kanssa, mutta he erosivat toisistaan jouduttuaan Suomeen palattuaan molemmat vankilaan. Suvanto oli yksi vuoden 1940 Suomen ja Neuvostoliiton rauhan ja ystävyyden seuran vaikuttajista. Hänet pidätettiin tammikuussa 1941 ja hän vapautui vasta sodan jälkeen. Sittemmin hänestä tuli SKP:n sihteeristön ja politbyroon pitkäaikainen jäsen aina vuoteen 1966 saakka. Suvanto teki muun muassa agitaatiotyötä puolueelle ja hoiti ajoittain puolueen kansainvälisiä suhteita. Hän oli 1948–1957 SKP:n kansainvälisen osaston johtaja. Hänen on sanottu olleen sotien jälkeisinä vuosikymmeninä yksi SKP:n vaikutusvaltaisimpia naisia Hertta Kuusisen, Inkeri Lehtisen ja Aili Mäkisen jälkeen, mutta edellisiä syrjäänvetäytyvämpi. Suvanto tuki lojaalisti NKP:n kulloisiakin linjauksia ja SKP:n 1960-luvun lopun hajaannuksessa hän asettui tukemaan vähemmistöä. Hän vaikutti myös DDR:n tunnustamisliikkeen kulisseissa. Suvanto oli Helsingin kaupunginvaltuuston varavaltuutettuna 1960-luvun alussa.Helsingin kunnalliskertomus 1960: kaupunginvaltuusto Viitattu 1.3.2015. Suvanto oli 1945–1950 Suomen Demokratian Pioneerien Liiton (SDPL) liittoneuvoston puheenjohtaja ja ensimmäinen kunniapioneeri.Esa Ålander: Punaisen Liinan Lapset: Suomen Demokratian Pioneerien Liitto ja sen edeltäjät, s. 71, 256–258. SDPL 1995. Hän kirjoitti 1950-luvun jälkipuoliskolla kolme liiton julkaisemaa pioneeriopasta. Hän oli myös Kommunisti-lehden toimittaja. Suvanto esiintyi haastateltavana Peter von Baghin dokumenttielokuvissa Viimeinen kesä 1944 (1992) ja Mies varjossa (1994). Suvanto on haudattu Helsingin Malmin hautausmaalle. ==Lähteet== Luokka:SKP:ssä (1918–1990) vaikuttaneet henkilöt Luokka:Vuonna 1912 syntyneet Luokka:Vuonna 1997 kuolleet
Victor Öhling Norberg

Pål Victor Öhling Norberg (s. 22. toukokuuta 1990 Tännäs) on ruotsalainen freestylehiihtäjä, joka kilpailee skicrossissa. Öhling Norberg on 183 senttimetriä pitkä, painaa 88 kilogrammaa ja edustaa Funäsdalens SLK:tahttp://www.sports-reference.com/olympics/athletes/oh/victor-ohling- norberg-1.html . == Arvokilpailut == Öhling Norberg kilpaili vuoden 2014 talviolympialaisissa Sotšissa, jossa hän oli skicrossin yhdeksäs. MM- kilpailuihin hän on osallistunut kahdesti vuosina 2013, 2015, parhaana saavutuksenaan pronssi vuoden 2015 MM-kilpailuista Kreischbergistä. == Maailmancup == Maailmancupissa Öhling Norberg on kilpaillut vuodesta 2010 lähtien. Hän on saavuttanut seitsemän osakilpailuvoittoa ja 17 palkintosijaa. Öhling Norberg voitti skicrossin maailmancupin kokonaiskilpailun kaudella 2013–2014, sijoittui toiseksi 2014–2015 ja kolmanneksi 2012–2013. == Lähteet == Luokka:Ruotsalaiset freestylehiihtäjät Luokka:Vuonna 1990 syntyneet Luokka:Elävät henkilöt
Unbroken (María Ólafsdóttirin kappale)

Unbroken on islantilaislaulaja María Ólafsdóttirin kappale, joka edusti Islantia Eurovision laulukilpailussa 2015. Kappaleen alkuperäinen islanninkielinen nimi on Lítil skref (Pieniä askeleita). Kappale kilpaili Euroviisujen toisessa semifinaalissa, jossa se sijoittui viidenneksitoista ja täten karsiutui finaalista. ==Listasijoitukset== Lista Paras sijoitus Islanti (Islannin singlelista) 2 ==Lähteet== Luokka:Islannin euroviisuedustuskappaleet Luokka:Vuoden 2015 euroviisuedustuskappaleet
The Spectacular Now

The Spectacular Now on vuonna 2013 ensi-iltansa saanut James Ponsoldtin ohjaama yhdysvaltalainen independent-elokuva, joka on lajityypiltään draama ja romanttinen komedia. Elokuva perustuu Tim Tharpin samannimiseen romaaniin vuodelta 2008. Elokuvan ensi-ilta oli Sundancen filmifestivaaleilla 18. tammikuuta 2013, ja se sai positiivisen vastaanoton arvostelijoilta. Elokuva voitti myös useita kriitikkopalkintoja. Se julkaistiin rajallisesti teattereissa Yhdysvalloissa elokuussa 2013. == Näyttelijät == == Aiheesta muualla == * Luokka:Vuoden 2013 yhdysvaltalaiset elokuvat Luokka:Yhdysvaltalaiset independent-elokuvat Luokka:Yhdysvaltalaiset romanttiset draamakomediaelokuvat Luokka:A24:n elokuvat
Scania OmniCity

Scania OmniCity on ruotsalaisen Scanian valmistama kokomatalalattiainen kaupunkibussimalli. Mallia on valmistettu yksi- ja kaksikerroksisena. Mallin sisarmallit ovat Scania OmniLink ja OmniLine. == Ensimmäinen sukupolvi (1998-2006) == Ensimmäinen sukupolvi esiteltiin vuonna 1998. Se oli varustettu silloin CN94UA/B-alustalla. Ensimmäisen sukupolven valmistus loppui vuonna 2006. == Toinen sukupolvi (2006-2011) == Toinen sukupolvi esiteltiin vuonna 2006. Siinä on uudempi alusta sekä ympäristöystävällisempi moottori. Toisen sukupolven korvasi vuonna 2011 esitelty Scania Citywide LF jonka alusta on sama. OmniCity
Scania OmniLine

Scania OmniLine on ruotsalaisen Scanian valmistama korkealattiainen lähiliikennelinja-automalli. Se esiteltiin vuonna 2000 ja sen korvaajaksi tuli Scania OmniExpress 320 vuonna 2009. OmniLine
Sua varten

”Sua varten” on Robinin kappale hänen neljänneltä studioalbumilta 16. Kappale julkaistiin albumin neljäntenä singlenä 14. helmikuuta 2015. Kappaleen ovat säveltäneet ja sanoittaneet Jimi Constantine, Tobias Granbacka sekä Jonas Olsson. Kappaleen sanoituksessa korostetaan välittämistä ja että elämän ongelmista selviää päättäväisyyden ja ystävien avulla. Singlejulkaisun yhteydessä julkaistiin myös kappaleen musiikkivideo, jonka ovat ohjanneet Jaakko ja Kusti Manninen. Video julkaistiin ensimmäisenä YleX-radiokanavan verkkosivuilla. Videolla näyttelee räppäri Mikael Gabriel. Videolla on hyödynnetty green screen -tekniikkaa, jonka avulla videolle on lisätty muun muassa sortuva rakennus. Kappale nousi 16-albumin yhteydessä yhdeksi viikoksi singlelistan yhdeksänneksi lokakuussa 2014. Singlejulkaisun yhteydessä kevällä 2015 kappale nousi parhaimmillaan Suomen 10. soitetuimmaksi radiokappaleeksi sekä latauslistan sijalle 21. Laulaja Irina esitti kappaleesta oman versionsa Vain elämää -sarjan kuudennella tuotantokaudella. == Kappaleet == # == Listasijoitukset == Lista Paras sijoitus Suomen virallinen singlelista 9 Suomen virallinen latauslista 21 Radiolista 10 == Lähteet == == Aiheesta muualla == * Kappaleen virallinen musiikkivideo YouTubessa Luokka:Vuoden 2014 kappaleet Luokka:Robin Packalenin kappaleet
Riigikogun vaalit 2015

Riigikogun vaalit vuonna 2015 järjestettiin 1. maaliskuuta 2015. Sähköinen äänestys alkoi 19. helmikuuta ja tätä mahdollisuutta käytti äänestäjistä joka kolmas. Ää­nes­tys­ak­tii­vi­suus oli 64,2 pro­sent­tia. ==Äänestäminen== Viron äänioikeutetuista 33 % antoi äänensä ennakkoäänestyksen aikana. Ennakkoäänestyspaikoilla kävi arviolta 120 000 virolaista ja sähköistä e-äänestystä käytti 176 491 äänioikeutettua. Äänestysvilkkauden arvioitiin aluksi nousevan ennätyskorkeaksi. Se jäi kuitenkin jonkin verran ennakoitua alemmaksi. Äänensä antaneiden äänioikeutettujen määräksi uutisoitiin aluksi 63,7 %, mutta myöhemmin vaaliviranomaiset korjasivat sen lukemaan 64,2 %. Vilkkaimmin äänestettiin Harjun maakunnassa ja Tallinnassa, jossa äänestäneiden osuus oli lähes 70 %. Itä-Virumaalla ja Venäjän rajan lähellä äänestysvilkkaus jäi noin viisitoista prosenttia pienemmäksi. Vaalimainonta ja etenkin Reformipuolueen aggressiiviseksi koettu vaalikampanja herätti kritiikkiä. Reformipuolueen vaalimainoksissa Keskustapuolueen johtajan Edgar Savisaaren väitettiin olevan Venäjän presidentin Vladimir Putinin talutusnuorassa. ==Tulokset== |- style="background-color:#E9E9E9;text-align:center;" ! colspan="2" rowspan="2" style="text-align:left;"| Puolueet ! colspan="3"| Äänet ! colspan="2"| Paikat |- style="background-color:#E9E9E9;text-align:center;" ! width="75"| Ääniä ! width="30"|% ! width="35"|+/– ! width="30"| Paikat ! width="35"|+/– |- | style="background-color:;"| | style="text-align:left;"| Viron reformipuolue | | 27,7 | –0,9 | 30 | –3 |- | style="background-color:;"| | style="text-align:left;"| Viron keskustapuolue | | 24,8 | +1,5 | 27 | +1 |- | style="background-color:;"| | style="text-align:left;"| Sosiaalidemokraattinen puolue | | 15,2 | –1,9 | 15 | –4 |- | style="background: blue "| | style="text-align:left;"| Isänmaan ja Res Publican liitto | | 13,7 | –6,8 | 14 | –9 |- | style="background-color:;"| | style="text-align:left;"| Viron vapaapuolue | | 8,7 | Uusi | 8 | +8 |- | style="background-color:;"| | style="text-align:left;"| Konservatiivinen kansanpuolue | | 8,1 | +6,0 | 7 | +7 |- | colspan="9" style="background-color:#E9E9E9"| |- | style="background-color:#80BB3D;"| | style="text-align:left;"| Viron vihreät | | 0,0 | –2,9 | 0 | 0 |- | style="background-color:#F6AE00;"| | style="text-align:left;"| Kansan yhtenäisyyden puolue | | 0,4 | Uusi | 0 | 0 |- | style="background-color:#6495ED;"| | style="text-align:left;"| Viron itsenäisyyspuolue | | 0,2 | –0,7 | 0 | 0 |- | style="background-color:#FF0000;"| | style="text-align:left;"| Viron yhdistynyt vasemmistopuolue | | 0,1 | Uusi | 0 | 0 |- | style="background-color:#DDDDDD;"| | style="text-align:left;"| Sitoutumattomat ehdokkaat | | 0,2 | –2,6 | 0 | 0 |- | colspan="9" style="background-color:#E9E9E9"| |- style="font-weight:bold;" | style="text-align:left;" colspan="2"| Yhteensä | | 100 % | style="background-color:#E9E9E9;"| | 101 | style="background-color:#E9E9E9;"| |- | colspan="9" style="background-color:#E9E9E9"| |- | style="text-align:left;font-size:90%;" colspan="9"| Lähde: VVK |} == Lähteet == Luokka:Viron vaalit Luokka:Vuoden 2015 vaalit Luokka:Riigikogu
Live in Suomi Finland

__NOTOC__ Live in Suomi Finland on vuonna 2007 ilmestynyt Pharaoh Overlordin toinen livealbumi, jonka julkaisi puolalainen Vivo Records. Se on äänitetty toukokuussa 2006 Helsingin Arabianrannassa ravintola Kipsarissa. Vierailijoina levyllä ovat saksalaisen Faust-yhtyeen johtohahmo Hans Joachim Irmler sekä kitaristiveljekset Julius ja Pekka Jääskeläinen. Irmler oli tehnyt yhteistyötä jo vuonna 2001 Pharaoh Overlordin "emoyhtyeen" Circlen kanssa albumilla Alotus. Hänen omistamansa levymerkki Klangbad julkaisi Live in Suomi Finlandin vinyylinä vuonna 2010. Uudellenjulkaisulla Skyline ja Mangrove ovat mukana lyhyemmiksi miksattuina versioina. == Kappaleet == # # # # # == Kokoonpano == ;Pharaoh Overlord *Janne Westerlund – kitara *Jussi Lehtisalo – basso *Tomi Leppänen – rummut ;Vierailijat *Hans Joachim Irmler – syntetisaattori *Julius Jääskeläinen – kitara *Pekka Jääskeläinen – kitara == Lähteet == * PHARAOH OVERLORD Live in Suomi Finland Finnmusic. === Viitteet === Luokka:Pharaoh Overlordin albumit Luokka:Vuoden 2007 konserttitallenteet
Siluurikaudella

__NOTOC__ Siluurikaudella on vuonna 2010 ilmestynyt Pharaoh Overlordin viides studioalbumi. Se eroaa tyylillisesti täysin edeltäjistään, sisältäen lähinnä free jazz -vaikutteista kokeellista musiikkia.PHARAOH OVERLORD Siluurikaudella Fonal Records. Viitattu 2.3.2015. == Kappaleet == # # # == Kokoonpano == * Julius Jääskeläinen – kitara * Pekka Jääskeläinen – kitara * Janne Westerlund – kitara * Jussi Lehtisalo – basso * Tomi Leppänen – rummut == Lähteet == *PHARAOH OVERLORD Siluurikaudella Finnmusic. ===Viitteet=== Luokka:Pharaoh Overlordin albumit Luokka:Vuoden 2010 albumit
Out of Darkness

__NOTOC__ Out of Darkness on vuonna 2011 ilmestynyt Pharaoh Overlordin kuudes studioalbumi. Edellisen jazzlevynsä jälkeen yhtye siirtyi nyt 1980-luvun heavy rockin pariin. Pharaoh Overlordin vakiokitaristin Janne Westerlundin on levyllä korvannut Jussi Kangas. Vierailevina laulajina sillä toimivat Jesters of Destinystä tunnettu Bruce Duff sekä Frank Meyer (Angus Khan) ja Sam Velde (Night Horse).Out of Darkness LP by Pharaoh Overlord Svart Records. Viitattu 2.3.2015. Duff on aikaisemmin vieraillut myös Pharaoh Overlordin "emoyhtyeen" Circlen levyillä Earthworm (2006) ja Hollywood (2007). Svart Records julkaisi albumin vinyylinä elokuussa 2011. == Kappaleet == # # # # # # # # # == Muusikot == ;Pharaoh Overlord *Jussi Kangas – kitara, laulu (4, 8) *Jussi Lehtisalo – basso *Tomi Leppänen – rummut ;Vierailijat *Bruce Duff – laulu (5, 7), kitara (5, 6, 7) *Frank Meyer – laulu (3, 6), kitara (9) *Sam Velde – laulu (2, 9) == Arviot == * Soundi: * Helsingin Sanomat: * Imperiumi.net: == Lähteet == *PHARAOH OVERLORD Out of Darkness Finnmusic. ===Viitteet=== Luokka:Pharaoh Overlordin albumit Luokka:Vuoden 2011 albumit
Horn (albumi)

__NOTOC__ Horn on vuonna 2011 ilmestynyt Pharaoh Overlordin kolmas livealbumi, joka äänitettiin marraskuussa 2010 Lahden Ravintola Torvessa järjestetyllä Space Force 1, 2nd Flight -festivaalilla. Alkuperäisellä vinyylijulkaisulla on vain neljä kappaletta, mutta vuonna 2013 ilmestynyt Ektro Recordsin CD-versio sisältää koko konsertin, kun mukana on myös Relic.Pharaoh Overlord ‎– Horn Discogs. Viitattu 2.3.2015. Albumin avausraita Revolution on versio brittiläisen Spacemen 3:n vuonna 1989 levyttämästä kappaleesta. == Kappaleet == === LP === ;A-puoli # # ;B-puoli # # === CD-versio (2013) === # # # # # == Kokoonpano == * Julius Jääskeläinen – kitara * Pekka Jääskeläinen – kitara * Janne Westerlund – kitara, laulu * Jussi Lehtisalo – basso * Tomi Leppänen – rummut == Lähteet == *Pharaoh Overlord Horn Finnmusic. ===Viitteet=== Luokka:Pharaoh Overlordin albumit Luokka:Vuoden 2011 konserttitallenteet Luokka:Svart Recordsin albumit
World Marathon Challenge

World Marathon Challenge on seitsemän päivää kestävä maratonjuoksukilpailujen sarja. Siinä juostaan yksi maraton kussakin maanosassa viikon aikana, eli yhteensä seitsemän maratonia. Ensimmäinen World Marathon Challenge järjestettiin tammikuussa 2015. Sarjaan kuului juoksut Etelämantereella, Chilessä, Yhdysvalloissa, Espanjassa, Marokossa, Dubaissa ja Australiassa.U.S. Man 1 Race Away from Completing 7 Marathons on 7 Different Continents in 7 Days People. 23.1.2015 Osallistujia oli yhteensä kaksitoista, joista yksi oli suomalainen Marianna Zaikova. Hän oli kisan ainoa nainen, ja hänestä tuli maailman ensimmäinen nainen, joka on juossut kyseiset matkat alle viikossa.Maalissa! Yöjuoksu Sydneyssä päätti Zaikovan urakan Ilta-Sanomat. 24.1.2015 Lentomatkojen pituus viikon aikana oli noin 38 000 kilometriä. Ensimmäisen World Marathon Challengen voittaja oli hongkongilainen triathlonisti David Gething.Hong Kong runner conquers seven marathons on seven continents in seven days South China Morning Post. 24.1.2015 Vuoden 2016 maratonit juostiin tammikuussa, jolloin miesten sarjan voitti yhdysvaltalainen Daniel Cartica ja naisten sarjan yhdysvaltalainen Becca Pizzi.WMC 2016 Final Results WMC Facebook-sivu. 31.1.2016. ==Lähteet== ==Aiheesta muualla== * Virallinen sivusto * Uutinen Boston Globe -sanomalehdessä tammikuu 2016. Luokka:Maratonit
Elly Sigfrids

Elly Matilda Sigfrids (o.s. Jern; 10. toukokuuta 1919 Mustasaari – 15. heinäkuuta 2014 Mustasaari) oli suomalainen kansanedustaja, opettaja ja kunnallispoliitikko. Elly Jern syntyi myöhemmin kansanedustajana toimineen maanviljelijä Levi Jernin ja Signe Matilda Ahlbäckin tyttäreksi Mustasaaressa 1919. Jern suoritti teologian erotutkinnon 1945 ja kasvatusopillisen tutkinnon 1946 Helsingin yliopistossa. Hän työskenteli vuosina 1945–1956 Uudenkaarlepyyn kristillisen kansanopiston opettajana ja myöhemmin psykologian ja uskonnon opettajana. Hän avioitui pastori Lars Gustaf Sigfridsin kanssa 1956. Elly Sigfrids valittiin eduskuntaan ruotsalaisen kansanpuolueen edustajaksi Vaasan läänin vaalipiiristä vuosiksi 1970–1979. Hän oli myös presidentin valitsijamies 1968 ja 1978. Paikallispolitiikassa hän toimi Uudenkaarlepyyn maalaiskunnan kunnanvaltuutettuna 1951–1956, Vaasan kaupunginvaltuutettuna 1973–1976 ja Ruotsalaisen Pohjanmaan maakuntaliiton puheenjohtajana 1974–1979. Hän oli myös Ruotsalaisen naisliiton puheenjohtaja 1970–1973 ja RKP:n varapuheenjohtaja. Sigfrids sai Åbo Akademin teologian kunniatohtorin arvon 1999 ja Fredrika Runebergin stipendin 2008. ==Teokset== Sigfrids kirjoitti kuusi kirjaa, muun muassa muistelmateoksia, runokokoelman ja hartauskirjan. Hän osallistui myös kahden uskonnon oppikirjan laatimiseen. * * * * * * * * ==Lähteet== ==Aiheesta muualla== * Sigfrids, Elly hakuteoksessa Biografiskt lexikon för Finland. * Luokka:Kansanedustajat Luokka:Suomen ruotsalaisen kansanpuolueen poliitikot Luokka:Vaasan kaupunginvaltuutetut Luokka:Uudenkaarlepyyn maalaiskunnan kunnanvaltuutetut Luokka:Vaasan vaalipiiri Luokka:Suomalaiset opettajat Luokka:Vuonna 1919 syntyneet Luokka:Vuonna 2014 kuolleet
Rednecks, Blue Falls

Rednecks, Blue Falls on suomalaisen Vanha Isäntä -yhtyeen neljäs albumi vuodelta 1979. == Kappaleet == === A-puoli === # # # # # # # === B-puoli === # * # # # # # == Kokoonpano == * Timo Vakkilainen – laulu, kitara, viulu * Olli Haavisto – pedal steel -kitara, dobro, kitara * Teuvo Lampinen – piano, sähköpiano, taustalaulu * Ahti Marja-aho – viulu, taustalaulu, kitara * Juha Tikka – basso, taustalaulu, tuuba * Markku Luukkanen – rummut, laulu, taustalaulu == Aiheesta muualla == * Albumi Fono.fi:in tietokannassa * Rednecks, Blue Falls discogs.com -sivustolla Luokka:Vanhan Isännän albumit Luokka:Vuoden 1979 albumit Luokka:Tommi Liuhalan tuottamat albumit
Vanha Isäntä (albumi)

Vanha Isäntä on suomalaisen Vanha Isäntä -yhtyeen esikoisalbumi vuodelta 1975. == Kappaleet == === A-puoli === # # # # # # # # === B-puoli === # * # # # # # # # == Kokoonpano == * Olli Haavisto – huilu, tinapilli, haitari, kitara, dobro * Seppo Sillanpää – kitara, banjo, viulu * Juha Tikka – basso, taustalaulu, harmoni * Timo Vakkilainen – laulu, kitara, mandoliini, busuki, banjo * Ari Vakkilainen – laulu, viulu, tinapilli, bodhrán == Aiheesta muualla == * Vanha Isäntä discogs.com -sivustolla == Lähteet == Luokka:Vanhan Isännän albumit Luokka:Vuoden 1975 esikoisalbumit
Catlook Gypsies

Catlook Gypsies on Pen Lee-yhtyeen vuonna 1977 ilmestynyt tupla-albumi. == Kappaleet == Kaikki kappaleet kirjoittanut Pen Lee. === A-puoli === # # # # # # === B-puoli === # * # # # # === C-puoli === # * # # # # # === D-puoli === # * # # # # == Kokoonpano == * Dave "Isokynä" Lindholm – laulu, kitara * Pave Maijanen – taustalaulu * Mauri "Maukka" Siirala – basso * Alf Forsman – rummut * Tiitta Spout – laulu (kappale 11) * Harri Saksala – haitari (kappale 9) * Tom Bildo – tuuba (kappale 18) == Aiheesta muualla == * Albumi Fono.fi:in tietokannassa * Catlook Gypsies discogs.com -sivustolla Luokka:Vuoden 1977 albumit Luokka:Pen Leen albumit Luokka:Atte Blomin tuottamat albumit
Haukkani Memed

Haukkani Memed (İnce Memed) on kurdisyntyperää olevan turkkilaiskirjailijan Yaşar Kemalin romaani vuodelta 1955. Teoksen on suomentanut englanninkielisestä käännöksestä Eva Siikarla, ja suomennoksen on julkaissut 1974 Keltaisessa kirjastossa Tammi. Kemal tuli teoksella kansainvälisesti tunnetuksi, ja se oli myös hänen tuotannostaan ensimmäisenä suomennettu teos. Teoksen pohjalta on Peter Ustinov ohjannut elokuvan Haukkani Memed (Memed My Hawk, 1984). Teoksen on julkaissut myös vuonna 1976 Suuri Suomalainen Kirjakerho, ja se on ilmestynyt 1985 sarjassa Kurki-kirja. ==Lähteet== Luokka:Turkkilaiset kirjat Luokka:Romaanit Luokka:Vuoden 1955 kirjat
One Thing I Should Have Done

One Thing I Should Have Done on kyproslaislaulaja Giánnis Karagiánnisin kappale, joka edusti Kyprosta Eurovision laulukilpailussa 2015. Kappale kilpaili toisessa semifinaalissa, jossa se sijoittui kuudenneksi ja selviytyi finaaliin. Finaalissa se sai 11 pistettä ja tuli sijalle 22. ==Lähteet== Luokka:Kyproksen euroviisuedustuskappaleet Luokka:Vuoden 2015 euroviisuedustuskappaleet
Relax with Country Express

Relax with Country Express on suomalaisen Country Express -yhtyeen albumi vuodelta 1977. == Kappaleet == === A-puoli === # # # # # # # === B-puoli === # * # # # # # == Kokoonpano == * Börje Björkqvist ‎– akustinen kitara * Ingmar Grönqvist ‎– basso * Jan Björklund ‎– rummut * Rolf Löfberg ‎– sähkökitara * Guy Laine ‎– sähkökitara * Stig Tötterman ‎– laulu * Göran Grönqvist ‎– pedal steel-kitara == Aiheesta muualla == * Albumi Fono.fi:in tietokannassa * Relax with Country Express discogs.com -sivustolla == Lähteet == Luokka:Country Expressin albumit Luokka:Vuoden 1977 albumit
Milena Canonero

Milena Canonero (s. 1. tammikuuta 1946 Torino, Italia) on italialainen puvustaja ja pukusuunnittelija. Hän on tehnyt urallaan puvustuksia muun muassa elokuviin ja teatteriesityksiin. Canonero on ollut ehdolla parhaan puvustuksen Oscar-palkinnon saajaksi yhdeksän kertaa ja voittanut palkinnon neljä kertaa: vuonna 1975 elokuvalla Barry Lyndon, vuonna 1981 elokuvalla Tulivaunut, vuonna 2006 elokuvalla Marie Antoinette ja vuonna 2014 elokuvalla The Grand Budapest Hotel. Hän on naimisissa näyttelijä Marshall Bellin kanssa. == Valikoitu filmografia == * Kellopeliappelsiini (1971) * Barry Lyndon (1975) (voitti Oscar-palkinnon) * Keskiyön pikajuna (1978) * The Shining – Hohto (1980) * Tulivaunut (1981) (voitti Oscar-palkinnon) * Verenjano (1983) * Minun Afrikkani (1985) (Oscar-ehdokkuus) * Miami Vice (1986) (televisiosarja) * Baarikärpänen (1987) * Tucker – mies ja unelma (1988) (Oscar-ehdokkuus) * Kummisetä, osa III (1990) * Dick Tracy (1990) (Oscar-ehdokkuus) * Yö ei tunne armoa (1994) * Titus (1999) (Oscar-ehdokkuus) * Kohtalokas kaulakoru (2001) (Oscar-ehdokkuus) * Solaris (2002) * Steve Zissoun vedenalainen maailma (2004) * Ocean’s Twelve (2004) * Marie Antoinette (2006) (voitti Oscar-palkinnon) * The Darjeeling Limited (2007) * The Wolfman (2010) * Carnage (2011) * The Grand Budapest Hotel (2014) (voitti Oscar-palkinnon) * Pariisi saa odottaa (2016) * The Sisters Brothers (2018) == Lähteet == == Aiheesta muualla == * * Luokka:Elokuvapukusuunnittelijat Luokka:Italialaiset henkilöt Luokka:Oscar- palkinnon saajat Luokka:Vuonna 1946 syntyneet Luokka:Elävät henkilöt
Markku Suominen (albumi)

Markku Suominen on Markku Suomisen albumi vuodelta 1971. == Kappaleet == === A-puoli === # # # # # # === B-puoli === # * # # # # # == Aiheesta muualla == * Markku Suominen discogs.com -sivustolla == Lähteet == Luokka:Vuoden 1971 albumit Luokka:Suomalaiset iskelmäalbumit Luokka:Suomalaiset popalbumit
SibaRecords

SibaRecords on Taideyliopiston Sibelius-Akatemian oma levymerkki, jonka toiminta on aloitettu vuonna 2009. Ensimmäiset tuotannot julkaistiin virallisen lanseerauksen yhteydessä vuonna 2010, ja sen jälkeen levyjä on julkaistu muutama vuodessa. SibaRecordsin tavoitteina on tuottaa korkeatasoisia levyjä, auttaa Sibelius-Akatemian muusikkoja laajentamaan taiteellista toimintaansa ja levittää Sibelius-Akatemiassa syntynyttä musiikkia. SibaRecordsin julkaisuja jaellaan maailmanlaajuisesti niin fyysisinä levyinä kuin ladattavina ja streamattavina versioina. ==Palkinnot ja tunnustukset== *Vuoden etnoalbumin Emma-palkinto 2014, Sibelius-Akatemian Folk Big Band: FBBEmma Gaalan 2015 voittajat == SibaRecordsin julkaisut == * Harri Kuusijärvi Koutus: Koutus (10.4.2014, SRCD-1015 & SRLP-1015) * New Better Spring Band: New Better Spring Band (10.2.2014, SRCD-1013) * Sibelius- Akatemian Folk Big Band: FBB (10.2.2014, SRCD-1012) * Otto Tolonen: Toccata (1.11.2013, SACD-1011) * Matti Rantanen: Missa Brevis (13.9.2012, SACD-1009) * Heikki Laitinen & Kimmo Pohjonen: Murhaballadeja (20.8.2012, SACD-1010) * Piia Kleemola & Co: Fiddle Feast (23.4.2012, SACD-1008) * Sibis Big Band: Competition Winners (26.4.2011, SACD-1007) * Terhi Dostal: Brahms Variations (22.11.2010, SACD-1006) * Antti Paalanen: Breathbox (22.11.2010, SACD-1005) * Markku Heikinheimo: J.S.Bach: Orgelbüchlein (15.4.2010, SACD-1003) * Kalev Tiits: Stone Dance (4.3.2010, SACD-1004) * Jarno Kukkonen: Open Case (4.3.2010, SACD-1002) * Suomalainen Barytontrio: J. Haydn: Ruhtinaan yksityiset nautinnot (4.3.2010, SACD-1001) == Lähteet == ==Aiheesta muualla== * SibaRecordsin sivusto Luokka:Suomalaiset levy-yhtiöt
Barbeyaceae

Barbeyaceae on puuheimo koppisiemenisten Rosales-lahkossa. Barbeya oleoides on heimon ainoa laji.Stevens 2001–, Viitattu 2.3.2015 Caryophyllales-lahkossa on lähes samanniminen heimo: Barbeuiaceae. == Tuntomerkit == Laji on puu, jonka aineenvaihdunta tuottaa ellaghappoa ja jonka karvat ovat yksisoluisia ja spiraalikierteisiä. Lehtiasento on vastakkainen, lapa on ehyt ja alta tiheä- ja vaaleakarvainen, ja korvakkeet puuttuvat. Kukat ovat pieniä, yksineuvoisia, tuulipölytteisiä ja sijaitsevat kaksikotisesti viuhkomaisiin ja lyhytperäisiin ryhmiin järjestäytyneinä lehtihangoissa. Kukissa on yksikiehkurainen verhiömäinen kehä, jossa on kolme tai neljä lehteä. Heteitä on 6–12 ja erillisiä tai hieman yhteen kasvaneita emejä yhdestä kolmeen. Niiden vartalot ovat pitkiä ja luotti pitkänomaisen nuijamainen ja johteinen. Siemenaihe kiinnittyy emin kärjen tuntumaan. Hedelmä on pieni pähkinä, jota siipimäiseksi laajentunut kehä suojaa. == Levinneisyys == Barbeya oleoides kasvaa Koillis- Afrikassa ja Arabian niemimaan lounaisosassa. == Luokittelu == Lähin sukulaisheimo on Dirachmaceae. Cronquist (1981) piti lajia nokkoskasvien (Urticaceae) sukulaisena ja Takhtajan (1997) omana ylälahkonaan norkkokasvien alaluokassa (Hamamelididae). == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta: http://www.mobot.org/mobot/research/apweb/maps/Barbeyaceae.gif * Kuvia: https://www.flickr.com/photos/90607335@N07/8555497864/in/photostream/ * http://www.plantsystematics.org/imgs/sv22/r/Barbeyaceae_Barbeya_oleoides_15370.html Luokka:Rosales Luokka:Kasviheimot Luokka:Puut
Orrin Keepnews

Orrin Keepnews (2. maaliskuuta 1923 New York, Yhdysvallat – 1. maaliskuuta 2015 El Cerrito, Kalifornia, YhdysvallatAl About Jazz, viitattu 2.3.2015) oli yhdysvaltalainen levytuottaja ja kriitikko. Hän teki merkittävää työtä muun muassa Riverside Recordsille. Hän löysi Bill Evansin (1929–1980) ja oli tämän pitkäaikainen yhteistyökumppani. Muita merkittäviä kiinnityksiä olivat pianisti Randy Weston vuonna 1954, mutta etenkin toinen pianisti Thelonious Monk 1955. Hän perusti 1966 pianisti Dick Katzin kanssa levy-yhtiön Milestone. Concord-yhtiö perusti 2007 hänen uraansa kunnioittavan Keepnews Collection -uusintajulkaisusarjan.Antti Majander: 91-vuotiaana kuolleen jazz-tuottaja Orrin Keepnewsin nimi takasi laadun, Helsingin Sanomat 2.3.2015 Down Beat palkitsi hänet vuonna 1986 elämäntyöpalkinnolla.Jazzecho.de, viitattu 2.3.2014 ==Lähteet== Luokka:Yhdysvaltalaiset musiikkituottajat Luokka:Yhdysvaltalaiset kriitikot Luokka:Vuonna 1923 syntyneet Luokka:Vuonna 2015 kuolleet
Isoa Inaria kiertämässä

Isoa Inaria kiertämässä on Antti Tuurin ja Erno Paasilinnan yhteistyönä kirjoittama matkakuvaus purjehdusretkestä, jonka he tekivät heinäkuussa 1998 Inarijärven ympäri. Kirja ilmestyi 1999 Otavan kustantamana. ==Tausta== Tuuri ja Paasilinna olivat tehneet erävalluksia Lapissa 1960- ja 1970-luvuilla. He olivat pitkään harkinneet vaellusta Lapin halki ja keskustelleet siitä. Purjehdustaitoinen Tuuri ehdotti purjehdusretkeä jollakin Suomen suurista järvistä, jolloin Paasilinna ehdotti Inarijärveä. Tuuri tilasi retkeen sopivan purjeveneen, sen varusteet ja sopi kuljetuksesta kun taas Paasilinna huolehti muun retkellä tarvittavan. Suunnitellessaan teosta kirjailijat sopivat tekstin jaosta siten, että Paasilinna painottaisi matkaosuuksien kuvauksessa Inarin kylien ja talojen historiaa ja henkilöitä. Tuuri puolestaan kirjoittaisi matkaosuuksista painottaen purjehdustekniikkaa, suunnistamista ja muuta navigointia.s.7-12 esipuhe ==Sisältö== Tuuri ja Paasilinna kuvailevat retkeä matkaosuus kerrallaan siten, että kumpikin kuvaa saman osuuden painottaen näkökulmia sovitun mukaisesti. Samalla he kuvailevat jonkin verran toistensa tekemisiä ja puheita. Joissakin paikoissa he ovat vierailleet viimeksi vuonna 1970 tekemällään vaelluksella Timo K. Mukan ja Jaakko Kariston kanssa. Havaittua muutosta kuvaillaan ja kommentoidaan. Paasilinna tuo esiin vähän tunnettua Inarin ja Lapin historiaa, kuten tuhoisan espanjantautiepidemian Inarissa ja nälänhädät. Kommenteissaan Lapin historiasta ja tapahtumista hän on paikoin hyvin kriittinen verraten esimerkiksi Suomen Saksan-politiikkaa 90-luvulla Neuvostoliiton aikaiseen suomettumiseen. Hän toteaa Suomen tosiasiallisesti luovuttaneen Lapin Saksalle 2. maailmansodan aikana Karjalan eduksi ja että tätä on peitelty. Paasilinna 142-154 Toisaalta saamelaisten sisäinen politiikka ja jakautuminen saavat osansa kritiikistä.Paasilinna s.171 Antti Tuuri kuvailee kirjassa osuudet purjehdusteknisesti. Hän kommentoi jonkin verran, mutta kuvaukset painottuvat enemmän itse purjehdukseen sekä sää- ja luonnonilmiöihin sekä matkan suorittamiseen. Kirjailijat pyrkivät välttämään päällekkäisyyksiä, mutta toisaalta niissäkin on hieman eri näkökulma esimerkiksi kuvauksessa Kuuvan kanavalta. ==Lähteet== * Erno Paasilinna, Antti Tuuri- Isoa Inaria kiertämässä Otava 1999 ISBN 951-1-15658-6 ===Viitteet=== Luokka:Vuoden 1999 kirjat Luokka:Kirjat urheilusta Luokka:Antti Tuurin teokset
Bloomington

Bloomington voi tarkoittaa ainakin seuraavia: * Bloomington Illinois’ssa * Bloomington Indianassa * Bloomington Minnesotassa.